****

Pregar per saciar la SET

Març 2023

Invitació de **Càritas** per a **PREGAR** personalment, en Família, o enComunitat. *Us proposem unir-vos a l’oració de Càritas per a resar junts (o units en esperit des de la distància), per a ser cada vegada millors instruments en mans de Déu, que fan visible i palpable la Caritat i la Fraternitat allà on estan.*



1. **Dona’m de beure la teua AIGUA VIVA**

Dona’m d’eixa aigua que t’obri la ment,

que et fa més fort i empeny els teus peus.

Dona’m de beure de l’Aigua Viva

que brolla de la font que has posat en mi,

perquè m’òmpliga i alimente de Tu, de la teua PRESÈNCIA.

I alhora, “assaborint” la teua Aigua,

puga també descobrir i assaborir,

tantes fonts de VIDA, que poses al meu voltant,

per a també nodrir-me de la teua PRESÈNCIA present

en els detalls de tants persones amb què em trobe.

Aigua que naix en la font de vides, de gents,

d’ànimes que transmeten pau, bondat,

gratuïtat, fraternitat, tendresa…

Aigua que naix de somriures, de mans senzilles, humils, fràgils,

de Vi i de Pa, i de la teua sencera Creació.

Que mai no se m’escape malgastar

ni un glop d’aquestes “Aigües”, que em regales cada dia.

***Llig amb calma aquesta oració. “Embeu-te” d’ella fins l’últim glop. Deixa-la reposar en tu... i sent els ecos que provoquen en el teu interior les seues paraules…***

*(L’única intenció de les oracions que venen a continuació és que, després de llegir-les, t’ajuden a crear SILENCI en el teu interior. Et porten a SILENCIAR la teua ment… i posar-te en actitud d’ESCOLTA CONTEMPLATIVA, fixos els ulls en AQUELL que t’HABITA i ESTIMA sense condicions).*

*Arribà Jesús a una població samaritana que es deia Sicar. Allà hi havia el pou de Jacob. Jesús, cansat de caminar, s’assegué allí a la vora del pou. Era cap al migdia.*

*Una dona de Samaria es presentà a pouar aigua. Jesús li diu: «Dona’m aigua». Però la dona samaritana preguntà a Jesús: «Com és que tu, que ets jueu, em demanes aigua a mi, que soc samaritana?» Jesús li respongué: «Si saberes quin és el do de Déu i qui és el qui et diu: Dona’m aigua, ets tu qui li n’hauries demanada, i ell t’hauria donat* ***aigua viva****».*

*La dona li diu: «Senyor, no tens res per a pouar i eixe pou és fondo. D’on la trauràs, l’aigua viva? Jesús li respongué: «Tots els qui beuen aigua d’aquesta tornen a tenir set. Però el qui bega de l’aigua que jo li donaré, mai més no tindrà set: l’aigua que jo li donaré es convertirà dins d’ell en una font d’on brollarà vida eterna». Li diu la dona: «****Senyor, dona’m aigua d’aquesta! Així no tindré més set.***

*(Jn 4,5-15)*

**Comencem posant-nos en presència del nostre Pare-Mare Déu que ens ha engendrat, del seu Fill Jesús que no deixa de donar-nos Vida Ressuscitada, i de l’Esperit Sant que ens envolta i guia donant-nos fortalesa. Deixem un temps assossegat per a poder percebre aquesta presència en el silenci del nostre cor. Després, llegim aquest text inspirat en la Paraula de Déu, i deixem un temps de silenci per a escoltar el que ens vol dir.**

1. **Ser Samaritana**

1. **A la recerca de Déu**

***Llig i medita amb calma, sense pressa, aquestes dues oracions. Fes-les teues... I des del silenci del cor al que t’han portat, posa’t en oració davant la PRESÈNCIA del Déu que t’HABITA.***

Et necessite, Senyor, perquè sense Tu la meua vida s’eixuga. Vull trobar-te en la pregària,

en la teua presència inconfusible,

durant eixos moments en què el silenci

se situa de front a mi, davant de Tu.

Vull buscar-te. Vull trobar-te donant vida a la naturalesa que Tu has creat;

en la transparència de l’horitzó llunyà

des d’un turó, i en la profunditat

d’un bosc que protegeix amb les seues fulles,

els batecs amagats de tots els seus inquilins.

Necessite sentir-te al voltant.

Vull trobar-te en l’escolta de la teua Paraula, en el misteri de la teua quotidiana entrega radical. Necessite sentir-te dins.

Vull trobar-te en el rostre dels homes i dones, en la convivència amb els meus germans;

en la necessitat del pobre,

i en l’amor dels meus amics;

en el somriure d’un xiquet,

i en el soroll de la multitud.

T’he de vore.

Vull trobar-te en la pobresa del meu ser,

en les capacitats que m’has donat,

en els desitjos i sentiments que flueixen en mi,

en el meu treball i el meu descans

i, un dia, en la debilitat de la meua vida,

quan m’acoste a les portes

de l’encontre cara a cara amb tu”.

*Teilhard de Chardin*

Senyor Jesús, ajuda’m a ser

com la dona samaritana.

Ajuda’m a dir-te moltes vegades:

***SENYOR DONA’M D’EIXA AIGUA***.

Tu, Senyor Jesús, m’estàs dient també a mi:

*“Tots els qui beuen aigua d’aquesta tornen a tenir set.*

*Però el qui bega de l’aigua que jo li donaré, mai més no tindrà set: l’aigua que jo li donaré es convertirà dins d’ell*

 *en una font d’on brollarà Vida Eterna”.*

Tu, Senyor Jesús, ets eixa Aigua Viva.

Vull beure-la en tot moment,

des d’eixa font que has posat

en el més profund del meu cor.

Vull donar-te GRÀCIES en majúscules,

per totes aquelles persones

que m’han despertat per trobar-te,

conèixer-te, descobrir-te.

Gràcies a quants em van acostar

a l’Aigua Viva que brolla en el meu cor.

Ajuda’m, Senyor Jesús,

a viure en tot moment en la teua PRESÈNCIA.

Ajuda’m a saber il·luminar

amb la meua manera de viure, obrar i parlar,

a quants visquen al meu voltant,

perquè també òbriguen el seu cor,

i es deixen inundar per tot el teu AMOR.

Que així siga, Senyor Jesús,

Tu, que ets la meua font de VIDA.



***Podeu ara dedicar un temps llarg per fer oració contemplativa davant una icona de Jesús. I per acabar aquest moment de pregària, podem compartir amb els qui estan amb nosaltres, alguna cosa viscuda en aquest espai, fer alguna acció de gràcies, alguna petició. I concloure amb el Parenostre.***

*(El més valuós de l’oració no és el que li dius a Jesús, sinó el que ESCOLTES que Ell et diu al cor… el SILENCI que es crea en tu. Que aquest moment t’ajude a això… i produïsca els seus fruits…* “***per a això serveix l’oració, perquè nasquen sempre obres, i més obres…, per tindre forces per servir***” *(Sta. Teresa de Jesús, Séptimas Moradas).*

*)*